Diari Oficial de la Generalitat Valenciana


Sumari del DOGV 4115, del 26-10-2001 (2001/9748)

ORDRE de 6 de setembre de 2001 de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Florida, Centre d'Ensenyament Secundari, a Catarroja (València), per trasllat parcial de les instal·lacions del centre Florida, Centre d'Ensenyament Secundari-Tècnic Professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4115

Data del DOGV
:   26-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9748


Data del document
:   06-09-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Catarroja
    * ensenyament privat

ORDRE de 6 de setembre de 2001 de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Florida, Centre d'Ensenyament Secundari, a Catarroja (València), per trasllat parcial de les instal·lacions del centre Florida, Centre d'Ensenyament Secundari-Tècnic Professional. [2001/9748]
  
L'expedient ha sigut iniciat a instància del promotor del centre docent privat de nova creació, en sol·licitud d'autorització d'obertura i funcionament per a impartir els ensenyaments corresponents a l'Educació Secundària Obligatòria i el Batxillerat.
  
La Direcció General de Centres Docents aprovà, mitjançant Resolució de 5 d'octubre de 2000, l'adequació de les instal·lacions proposades i ús educatiu dels espais reflectits en els plànols presentats per a l'autorització del centre.
  
L'expedient s'ha tramitat per la Direcció Territorial de València, la qual, a la vista dels informes favorables de la Unitat Tècnica de Construccions i de la Unitat d'Inspecció Educativa, quant a l'adequació del professorat, ha considerat procedent accedir al que se sol·licita.
  
El nou centre es crea per trasllat parcial de les instal·lacions del centre ja existent, Florida Centre d'Ensenyament Secundari-Tècnic Professional (en concret dels nivells d'Educació Secundària Obligatòria i Batxillerat), per la qual cosa la seua obertura implica la reducció de l'autorització del mencionat centre en eixos mateixos nivells.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent privat que més avall s'especifica, atenent les característiques i efectes que s'hi assenyalen.
  
Denominació genèrica del nou centre: Centre autoritzat d'Educació Secundària Obligatòria i Batxillerat.
  
Denominació específica del nou centre: Florida, Centre d'Ensenyament Secundari
  
Titular: Florida, Centre de Formació, Coop.V.
  
Domicili: Av. Diputació, s/n
  
Localitat: Catarroja
  
Província: València
  
Codi: 64658864
  
Ensenyaments i capacitat màxima que s'autoritza, amb efectes des del curs 2001/2002:
  
- Educació Secundaria Obligatòria, amb 8 unitats i 240 llocs escolars
  
- Batxillerat, amb 6 unitats i 210 llocs escolars, en les modalitats: Ciències de la Natura i Salut; Humanitats i Ciències Socials i Tecnologia.
  
Segon
  
Modificar simultàniament l'autorització del següent centre, la qual quedarà en els termes que s'hi assenyalen:
  
Centre: Florida, Centre d'Ensenyament Secundari-Tècnico Professional
  
Titular: Florida, Centre de Formació, Coop.V.
  
Domicili: Partida del Secanet, s/n
  
Localitat: Catarroja
  
Província: València
  
Codi: 01126408
  
Ensenyaments i capacitat màxima resultant:
  
Cicles Formatius de Grau Superior
  
- 1 grup Tècnic Superior en Desenrotllament d'Aplicacions Informàtiques, amb 30 llocs escolars en torn de vesprada.
  
- 1 grup de Tècnic Superior en Gestió Comercial i Màrqueting, amb 28 llocs escolars.
  
- 2 grups Tècnic Superior en d'Administració de Sistemes Informàtics, amb 60 llocs escolars.
  
- 2 grups de Tècnic Superior en Manteniment d'Equips Industrials, amb 60 llocs escolars.
  
- 2 grups de Tècnic Superior en Administració i Finances, amb 60 llocs escolars.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 6 de setembre de 2001
  
El conseller de Cultura i Educació